laion/Wikipedia-Exotic huggingface dataset:
רמת סירין

רמת סירין (נקראת גם רמת יבנאל בחלק מהמקורות) היא רכס מוארך בדרום-מזרח הגליל התחתון. הנקודה הגבוהה ביותר ברכס נמצאת במצפה אלות, ברום של 368 מטרים מעל פני הים. כמו כן, בולט ברכס מצפה נח כנרתי, הנמצא בגובה 264 מטר מעל פני הים. הרכס תחום ממזרח בעמק הירדן, בדרום בערוצו התלול של נחל תבור, ובצפון בנחל יבנאל ובנחל ימה שבבקעת יבנאל. בקצהו המזרחי של הרכס נמצא מצפה אלות, ממנו תצפית לעבר יישובי עמק הירדן והכנרת. שמו של הרכס נגזר משמה של חורבת סירין הנמצאת בו, שבה אותרו שרידי בית כנסת מתקופת התלמוד. לאורך שיפולי הרכס נמצאים מספר אתרים ארכאולוגיים, בעיקר מתקופת התלמוד, ובהם חורבת עין חדה, חורבת אולם, חורבת אדמות וחורבת שרונה. בשנת 2009 הוצגה תוכנית להקמת טורבינות רוח בשטחה של הרמה, אשר זכתה להתנגדויות. באפריל 2016 החלה לפעול חוות רוח סירין ובה כאחת עשרה טורבינות רוח. מדיה וקבצים בנושא רמת סירין בוויקישיתוף בן פרשיץ, בדרך לכנרת או לחרמון אל תדלגו על רמת סירין, באתר הארץ, 16 בינואר 2022 סקר שטח מורדות כנרת - יבנאל, 2012, מכון דש"א אריאל: כתב עת לידיעת ארץ ישראל, גיליון 52 - בתי-כנסת קדומים בגליל ובגולן, 1987-תשמ"ז, עמ' 71-70. גילי סופר, רמת סירין: הנוף שימכור צימרים, באתר ynet, 3 ביוני 2004
דארל דוגלאס

דארל רוברט דוגלאס (בהולנדית: Darl Robert Douglas; נולד ב-5 באוקטובר 1979 בפרמריבו שבסורינאם) הוא כדורגלן עבר הולנדי ששיחק בעמדת קיצוני הימני. עבדי נולד בפרמריבו שבסורינאם, והעביר את ילדותו בהולנד. החל לשחק באקדמית הנוער של DWS, ולאחר מכן עבר לאקדמית הנוער של אייאקס אמסטרדם. בעונת 2000/2001 הושאל דוגלאס לר.ב.ס רוזנדאל, ששיחקה בליגת העל ההולנדית. ב-20 באוגוסט 2000 ערך את הופעת הבכורה שלו במועדון, כששיחק 90 דקות בהפסד 3-2 לניימכן במסגרת המחזור הראשון בליגה. בסך הכל ערך 13 הופעות ליגה במועדון. לקראת עונת 2001/2002 הושאל להארלם לשנתיים מליגת המשנה ההולנדית, בהן ערך 65 הופעות ליגה והבקיע 11 שערים. לקראת עונת 2003/2004 חתם דוגלאס בהראקלס אלמלו, גם היא מליגת המשנה ההולנדית. ב-9 באוגוסט 2003 ערך את הופעת הבכורה שלו במועדון, כששיחק 90 דקות בניצחון 5-1 על המועדון החובבי קוויק בויס במסגרת הסיבוב הראשון של הגביע ההולנדי. ב-22 באוגוסט 2003 ערך את הופעת הבכורה שלו במועדון במסגרת הליגה, כששיחק 90 דקות בהפסד 4-2 לאפלדורן במסגרת המחזור השני. באותו משחק הבקיע את שער הבכורה שלו במועדון, שער בדקה ה-3. הוא ערך 33 הופעות ליגה, בהן הבקיע 9 שערים. בסוף העונה עבר דוגלאס לאוטרכט מליגת העל ההולנדית בהעברה חופשית. כבר בעונתו הראשונה במועדון הפך להיות שחקן הרכב קבוע, כששיחק ב-32 משחקים מתוך 34. ב-14 באוגוסט 2004 ערך את הופעת הבכורה שלו במועדון, כששיחק 90 דקות בהפסד 3-2 לנאק ברדה במסגרת המחזור הראשון בליגה. ב-29 באוגוסט 2004 הבקיע את שער הבכורה שלו במועדון, שער בדקה ה-20 בתיקו 1-1 נגד אייאקס אמסטרדם במסגרת המחזור השלישי בליגה. ב-16 בספטמבר 2004 ערך את הופעת הבכורה שלו בגביע אופ"א, כששיחק 90 דקות בניצחון 4-0 על יורגודן במסגרת הסיבוב הראשון לעונת 2004/2005. הוא שיחק בכל ששת משחקי הקבוצה במפעל, עד להדחתה של אוטרכט בשלב הבתים עם 4 הפסדים ב-4 משחקים. דוגלאס הבקיע שני שערים בשלב הבתים, אחד נגד דניפרו דניפרופטרובסק ואחד נגד אוסטריה וינה. בעונתו הראשונה הבקיע 3 שערי ליגה. בעונתו השנייה במועדון ערך 26 הופעות ליגה והבקיע שער אחד. בעונת 2006/2007 שיחק במועדון במשך חצי עונה, בה ערך 11 הופעות מבלי להבקיע. בינואר 2007 עבר דוגלאס למאריטימו מליגת העל הפורטוגלית, בה שיחק במועדון במשך חצי עונה. ב-4 בפברואר 2007 ערך את הופעת הבכורה שלו במועדון, כשנכנס כמחליף בדקה ה-65 בתיקו 1-1 נגד פאסוס די פריירה במסגרת המחזור ה-17 בליגה. ב-11 במרץ 2007 הבקיע את שער הבכורה שלו במועדון, שערו היחידי במשך חצי עונה, שער בדקה ה-85 בהפסד 2-1 לפורטו במסגרת המחזור ה-21 בליגה. בסך הכל ערך 13 הופעות ליגה במועדון. בעונת 2007/2008 חזר דוגלאס להולנד ושיחק בוילם II מהליגה הבכירה, אליה עבר בהעברה חופשית. ב-16 בספטמבר 2007 ערך את הופעת הבכורה שלו במועדון, כשנכנס כמחליף בדקה ה-51 בהפסד 3-1 לטוונטה במסגרת המחזור הרביעי בליגה. ב-22 בינואר 2008 הבקיע את שער הבכורה שלו במועדון, שערו היחידי בעונת 2007/2008, שער בדקה ה-90 בניצחון 4-0 על ויטסה ארנהם במסגרת המחזור ה-21 בליגה, לאחר שנכנס כמחליף בדקה ה-72. הוא ערך 16 הופעות ליגה במועדון. בתום עונת 2007/2008 חזר דוגלאס להראקלס אלמלו, שעד לחזרתו העפילה לליגת העל ההולנדית, בהעברה חופשית. הוא שיחק במועדון במשך 4 עונות, בהן ערך 114 הופעות ליגה והבקיע 8 שערים. בתום עונת 2011/2012, כשהוא בן 32, פרש דוגלאס ממשחק פעיל. דארל דוגלאס, באתר Transfermarkt דארל דוגלאס, באתר Soccerway דארל דוגלאס, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דארל דוגלאס".
ספארי KIDS

ספארי KIDS היה ערוץ טבע ישראלי המיועד לילדים ונוער בגילאי 7–17. הערוץ, אשר החל לשדר ב-18 ביוני 2012 והסתיים לשדר ב-2013, נמצא בבעלות משותפת של טלית תקשורת ו-HOT ועוסק בטבע ובעולם בעלי החיים. בערוץ משודרות סדרות עבר שדובבו מחדש כמו "מופע החיות" ("המופע של מוח וסרח") ו"חיות מדהימות" ("הנרי והעולם המופלא"). חי וזארה (אד ואפה בחידוש) קמי בעולם האמיתי (סדרת ספין אוף לקמי) מופע החיות (המופע של מוח וסרח בחידוש דיבוב העונה השלישית) חיות מדהימות (הנרי והעולם המופלא בחידוש) ספריית הסרטים של אמא מירבל (מאמא בסוואנה בחידוש) בג'ונגל של רוי בוי (משודרת בעבר בערוץ ג'וניור ובערוץ כוכבי הילדים ובהווה בערוץ הכוכבים) הפלא שבחיות הפרא (פרא עולמי בחידוש) HOT מעלה ערוץ טבע חדש לילדים - ספארי KIDS, באתר כלכליסט, 18 ביוני 2012
מחתרת מזג האוויר (אתר אינטרנט)

מחתרת מזג האוויר (אנגלית: Weather Underground) היא חברה המספקת שירות חיזוי מטאורולוגי מסחרי בזמן אמת אודות תנאי מזג האוויר. שם החברה נגזר מקבוצה רדיקלית בעלת שם זהה שהוקמה בשנות ה-60 באוניברסיטת מישיגן. השירות מספק דיווחים עדכניים מרחבי העולם באתר האינטרנט שלו, וכן בעיתונים ובאתרי אינטרנט שונים. אתר האינטרנט של מחתרת מזג האוויר זמין בשפות רבות, ויש לו גם גרסה בתשלום הכוללת מידע מורחב ונקי מפרסומות. הבעלות על חברת מחתרת מזג האוויר נתונה בידי ערוץ מזג האוויר שרכש אותו בשנת 2012. הנכסים הטכנולוגיים והדיגיטליים של ערוץ מזג האוויר עצמו נרכשו בשנת 2016 על ידי חברת IBM. מחתרת מזג האוויר הוקמה בסן פרנסיסקו בשנת 1995 כשלוחה טכנולוגית של מסד נתוני מזג האוויר האינטרנטי של אוניברסיטת מישיגן. הממשק הטכנולוגי הראשוני פותח בשנת 1991 על ידי ג'ף מסטרס (Jeff Masters) שהיה באותה העת דוקטורנט למטאורולגיה באוניברסיטה, ובהנחייתו של פרופסור פרי סמסון. מסטרס משמש גם כיום כסמכות המקצועית העליונה לנושאי מטאורולגיה. הפיתוח איפשר הצגת נתוני מזג אוויר בזמן אמת מרחבי העולם. בשנת 1993 הורחב הפיתוח הטכנולוגי כך שיתאפשר לשלב אותו באמצעות האינטרנט במערכת החינוך. בנוסף, פותחה מערכת לתצוגה גרפית ידידותית של המידע שזכתה בפרסים רבים. בשנת 1995 הופרדה חברת מחתרת מזג האוויר מן האוניברסיטה והחלה לספק מידע לעיתונות המודפסת בנוסף למידע באתר האינטרנט. בשנת 2005 החלה החברה לספק מידע לגופים גדולים העוסקים בהפצת מידע כגון, AP, העיתון סן פרנסיסקו כרוניקל ומנוע החיפוש של גוגל. גם לאחר רכישת החברה על ידי ערוץ מזג האוויר בשנת 2012 נשמרה עצמאות האתר שלה. אתרים לניטור תנועה ברשת האינטרנט מדרגים את אתר מחתרת מזג האוויר כשני הנצפה ביותר בעולם בתחום זה. המידע המטאורולוגי לגבי מיקומים בארצות הברית נשאב מנתוני השירות המטאורולוגי הלאומי האמריקני. המידע לגבי מיקומים ברחבי העולם מתקבל מכ-100,000 תחנות של צופים עצמאיים המפעילים תחנת מזג אוויר אישית אוטומטית. מערכות האתר מעבדות את הנתונים, וממקמות את המידע הנאסף על גבי מפות גוגל לצורך המחשה, בנוסף למידע מפורט בתצוגה ידידותית במיוחד. האתר מאפשר גישה לתחזית רדיו אינטרנטית המופצת על ידי מינהל האטמוספירה והאוקיינוסים האמריקני. אתר מחתרת מזג האוויר נכלל כתוסף לדפדפן גוגל כרום וכן למכשירי אייפון ואנדרואיד. בנוסף לנתונים ומידע טכני מספקת מערכת האתר גם סקירות מקצועיות בנושאי מזג האוויר ונושאים קרובים ומשיקים לתחום על ידי מומחים. האתר מחתרת מזג האוויר מאפשר גם לגולשים ניהול בלוגים אישיים בנושאים דומים. אתר האינטרנט הרשמי של מחתרת מזג האוויר https://news.engin.umich.edu/2017/02/wunderground-com-democratizing-weather/ מחתרת מזג האוויר, ברשת החברתית פייסבוק מחתרת מזג האוויר, ברשת החברתית אקס (טוויטר) מחתרת מזג האוויר, ברשת החברתית אינסטגרם
קסאבייר צ'ן

קסאבייר צ'ן (במנדרינית תקנית: 陳昌源/夏維耶, בפין-יין: Xavier Chen; נולד ב-5 באוקטובר 1983 בבריסל שבבלגיה) הוא כדורגלן עבר טאיוואני-בלגי ששיחק בעמדת המגן הימני. צ'ן נולד בבריסל שבבלגיה לאב טאיוואני ולאם צרפתייה. סבו הוא דיפלומט לשעבר המתגורר בטאיוואן. לצ'ן יש תואר שני במשפטים מטעם האוניברסיטה החופשית של בריסל, והוא הכדורגלן הפעיל היחיד באירופה עם תואר כזה. צ'ן שיחק ברוב שנות ילדותו במחלקת הנוער של אנדרלכט, ובשנת 2003 עבר למחלקת הנוער של קורטרייק. ב-31 באוגוסט 2005 ערך את הופעת הבכורה שלו במועדון במסגרת ליגת המשנה הבלגית, כששיחק 90 דקות בניצחון 2-1 על וירטון במסגרת המחזור הראשון. צ'ן שיחק במועדון במשך שתי עונות, בהן ערך 38 הופעות. לקראת עונת 2007/2008 עבר צ'ן למכלן שעלתה לליגת העל הבלגית, בה גם הפך בהמשך לקפטן. ב-3 באוגוסט 2007 ערך צ'ן את הופעת הבכורה שלו במועדון, כששיחק 90 דקות בהפסד 1-0 לאנדרלכט במסגרת המחזור הראשון בליגה. הוא שיחק במועדון במשך 5 עונות וחצי, בהן ערך 141 הופעות ליגה. בחודש ינואר 2013 עבר צ'ן החליט לעבור לגווינג'ואו רנה מליגת העל הסינית בשל קשיים בנסיעות החוזרות בין בלגיה לטאיוואן. המועדון רכש אותו תמורת 750 אלף ליש"ט. ב-8 במרץ 2013 ערך צ'ן את הופעת הבכורה שלו במועדון, כששיחק 90 דקות בהפסד 2-1 לצ'ינגדאו ג'וננג במסגרת המחזור הראשון בליגה. ב-12 במאי 2013 הבקיע את שער הבכורה שלו במועדון, שער בדקה ה-87 בניצחון 1-0 על צ'נצ'ום יטאי במסגרת המחזור התשיעי בליגה. הוא שיחק במועדון במשך 3 עונות, בהן ערך 75 הופעות והבקיע שני שערים. בתחילת חודש ינואר 2016 עזב צ'ן את גוויג'ואו רנה ואמר שהוא רצה לשחק בסין במשך תקופה מקסימלית של 3 שנים. בתחילת חודש ינואר 2016 חזר צ'ן למכלן. האפשרות של צ'ן לשחק בנבחרת הרפובליקה הסינית התגלתה על ידי אחראי היחסים הציבוריים של התאחדות הכדורגל של הרפובליקה הסינית, צ'ן צ'ה, וצ'ן הוזמן לשחק בנבחרת. שלושה חודשים לאחר מכן גם התאחדות הכדורגל הסינית ביקשה את שירותיו של צ'ן. ב-24 במאי 2011, עם שכנוע מצד קרובי משפחתו בטאיוואן, בחר צ'ן לשחק עבור נבחרת הרפובליקה הסינית. ב-3 ביולי 2011 ערך צ'ן את הופעת הבכורה שלו בנבחרת הרפובליקה הסינית, כששיחק 90 דקות בניצחון 3-2 על נבחרת מלזיה במסגרת מוקדמות מונדיאל 2014. צ'ן הבקיע את שער הניצחון של נבחרתו במשחק זה בדקה ה-75. מדיה וקבצים בנושא קסאבייר צ'ן בוויקישיתוף קסאבייר צ'ן, ברשת החברתית פייסבוק קסאבייר צ'ן, באתר Transfermarkt קסאבייר צ'ן, באתר Soccerway קסאבייר צ'ן, באתר WorldFootball.net קסאבייר צ'ן, באתר National Football Teams קסאבייר צ'ן, באתר FootballDatabase.eu
לאלף את הסוסים

לאלף את הסוסים הוא אלבום הסולו השלישי של איה כורם. הוא יצא בחודש יוני 2011 האלבום הופק על ידי גיל לואיס ותומר לנצינגר. הפקת האלבום נעשתה ללא תמיכת חברת תקליטים, לאחר מחלוקת משפטית בין כורם וחברת התקליטים "עננה". עם זאת, במסגרת הפשרה אליה הגיעו הצדדים בשנת 2015, עברו הזכויות על האלבום לחברת התקליטים. הסינגל הראשון, "שש ועשרים" יצא בחודש מרץ 2011. השיר זכה להשמעות רבות ברדיו ולווה בקליפ. בחודש מאי 2011 יצא הסינגל השני, "רונה אומרת", שהוא למעשה שיר מחודש שנקרא בעבר "האישה עם השקית". השיר זכה להצלחה רבה ברדיו וצולם לו קליפ בסמארטפון. בחודש יוני 2011 יצא הסינגל השלישי, הקרוי "לאלף את הסוסים". השיר הצליח פחות מקודמיו וגם לשיר הזה צולם קליפ בעת הוצאתו. בחודש יולי 2012 יצא הסינגל הרביעי והוא "שקר". השיר זכה לקליפ בו כורם מתלבשת כמו זמרות מהארץ וגם זמרות בינלאומיות. בחודש אוגוסט יצא הסינגל החמישי "צלצולי פעמונים". השיר הוא למעשה גרסת כיסוי ללהיט של הזמרת אהובה עוזרי. השיר זכה להצלחה נאה ברדיו. בחודש נובמבר יצא הסינגל השישי והאחרון "סיני, ניו יורק", שליווה את הסרט התיעודי "נובמבר 08". השיר לווה בקליפ ולא זכה להצלחה רבה ברדיו. לאלף את הסוסים (מילים ולחן: איה כורם) שקר (מילים ולחן: איה כורם) שש ועשרים (מילים ולחן: איה כורם) מסיבת רווקות (מילים ולחן: איה כורם) רונה אומרת (מילים ולחן: איה כורם) הנה שוב (מילים ולחן: יעל נחשון) סיני, ניו יורק (מילים ולחן: איה כורם) מתי תבואי (מילים ולחן: איה כורם) צלצולי פעמונים (מילים: יאיר מדינה ואהובה עוזרי, לחן: אהובה עוזרי) דבר אחרון (מילים ולחן: איה כורם) מידע על האלבום לאלף את הסוסים באתר MusicBrainz האלבום לאלף את הסוסים באתר Discogs האלבום לאלף את הסוסים באתר ספוטיפיי האלבום לאלף את הסוסים באתר אפל מיוזיק בכורה: איה כורם מאלפת את הסוסים, באתר וואלה, 20 ביוני 2011 לאלף את הסוסים, באתר ayakorem.co.il כורם נ' עננה בע"מ ואח' 15-10-2013 - פסקי דין, החלטות ופרוטוקולים, באתר www.ruling.co.il
האראלד הרביעי, מלך נורווגיה

האראלד גילה (בנורדית עתיקה: Haraldr gilli, או Haraldr gillikristr, בנורווגית: Harald Gille;‏ 1102 - 14 בדצמבר 1136) היה מלך נורווגיה מ-1130 ועד מותו תחת השם האראלד הרביעי. מקור כינויו גילה הוא ככל הנראה מהכינוי Gilla Críst (משרת המשיח). האראלד גילה נולד בשנת 1102 לערך באירלנד, או בסבירות נמוכה יותר, באיים ההברידיים. על פי הסאגות, נוצר הקשר שלו עם נורווגיה באמצעות היכרות עם סוחרים נורווגים, בין השאר רוגנוולד קלי קולסון, שמאוחר יותר היה לרוזן אורקני. בערך בשנת 1127 יצא האראלד לנורווגיה והכריז על עצמו כבנו הבלתי חוקי של מלך נורווגיה המנוח, מגנוס השלישי, ששהה באירלנד זמן קצר לפני מותו ב-1103. למעשה אפשרות זו מתקבלת על הדעת, שכן קיימים דיווחים על צאצאים אחרים של מגנוס במקורות האיריים וידוע על קשר שלו לפחות עם אישה אירית אחת. כתוצאה מכך טען האראלד להיותו אחיו למחצה של מי שהיה אז מלך נורווגיה, זיגורד הראשון. הוא עבר ככל הנראה בהצלחה את משפט האל. זיגורד הסכים להכיר בקרבת המשפחה לכאורה בינו לבין האראלד בתנאי שזה האחרון ישבע שהוא לא יטען לכס המלוכה כל עוד הוא או בנו, מגנוס, בחיים. האראלד שמר על שבועתו עד למותו של זיגורד ב-1130. האראלד היה בטנסברג כאשר הגיעה לאוזניו הידיעה על מותו של זיגורד. הוא כינס אספה ובה הוא נבחר להיות למלכה של מחצית נורווגיה. מגנוס חויב לחלוק את הממלכה עם האראלד. לזמן מה מלכו השניים כששלום שרר ביניהם. לאחר ארבע שנים של שלום מתוח, החל מגנוס להתכונן בגלוי למלחמה כנגד האראלד. ב-9 באוגוסט 1134 הוא הביס את האראלד בקרב פרלב וזה נמלט לדנמרק. בעקבות ניצחון זה פיזר מגנוס את צבאו ויצא לברגן כדי להעביר שם את החורף. אז שב האראלד לנורווגיה בראש צבא חדש, וכשהוא נתקל בהתנגדות מעטה, הוא הגיע לברגן לפני חג המולד. מאחר שלרשותו של מגנוס עמד מספר מועט של אנשים, נפלה העיר בקלות לידי צבאו של האראלד ב-7 בינואר 1135. מגנוס נשבה והודח מכס מלכותו. עיניו נעקרו, הוא סורס ורגלו נכרתה ולאחר מכן הוא נכלא. כעת מלך האראלד על נורווגיה עד 1136, כאשר הוא נרצח על ידי זיגורד סלמבה, שגם הוא טען להיותו בן בלתי חוקי של מגנוס השלישי. האראלד נשא לאישה את אינגריד, בתו של רגנוולד אינגסון, בנו ויורשו של אינגה הזקן, מלך שוודיה. יחד הם הולידו את בנם אינגה. על פי הסאגות היה האראלד נשוי קודם לכן לביאוק, אם בנו אייסטיין. בין פילגשיו של האראלד הייתה תורה, בתו של גורטורם גרברדה, שהייתה אמו של זיגורד. כמו כן היה לו בן בשם מגנוס שמת ב-1145 בגיל 10. כל ארבעת בניו של האראלד הרביעי היו מלכי נורווגיה. פחות או יותר החל ממועד עלייתו של האראלד הרביעי לכס המלוכה, החלה תקופת מלחמת האזרחים הנורווגית שנמשכה עד 1240. במהלך תקופה זו התחוללו מספר עימותים משולבים ברמות שונות של עצימות. הרקע לעימותים אלו היה סדר הירושה הנורווגיה שהיה לא ברור, המצב החברתי והמאבק בין הכנסייה לבין המלך. במלחמה זו היו שני צדדים עיקריים, בתחילה הם לא הוגדרו בשמותיהם, אך בסופו של דבר הם כונו ה"בגלר" וה"בירקביינר". בדרך כלל התקבצו פלגים אלו סביב בן משפחת המלוכה ששימש להם מנהיג בובה והם נאבקו כנגד חברי הפלג השני. מדיה וקבצים בנושא האראלד הרביעי, מלך נורווגיה בוויקישיתוף האראלד הרביעי, מלך נורווגיה, באתר אנציקלופדיה בריטניקה (באנגלית) Harald “Gille” MAGNUSSON, King of Norway, www.connectedbloodlines.com Alexander Bugge (ed. & tr.), of Duald Mac Firbis, On the Fomorians and the Norsemen. Christiania: J. Chr. Gundersens Bogtrykkeri. 1905. See Bugge's introduction. Saga of Magnus the Blind and of Harald Gille (Heimskringla)
זאב צוק-רם

זאב (ווֹוׇה) צוק-רם היה ראש רשות החירום הלאומית (רח"ל) בעברו שימש כסגן ראש המטה לביטחון לאומי, קצין צה"ל במילואים בדרגת תת-אלוף. צוק-רם עשה את מרבית שירותו הצבאי במערך הנ"מ. שימש מפקד סוללת הוק, בשנים 1982 עד 1984 פיקד על יטנ"מ 138 (יחידת טילי נ"מ הוק). בשנים 1990 עד 1993 פיקד על אגד נ"מ בפיקוד הצפון. למד במכללה לביטחון לאומי ולאחר מכן שירת בפיקוד העורף. שימש קצין אג"ם של הפיקוד וראש מטה הפיקוד. ב-2001 השתחרר משירות הקבע. לאחר שחרורו משירות הקבע עבד במטה ללוחמה בטרור. בשנת 2006 היה מנכ"ל פאפס פור פיס בישראל. בעקבות מלחמת לבנון השנייה עמד בראש צוות ההקמה של רשות חירום לאומית במשרד הביטחון ועם הקמתה ב-2007 מונה לעמוד בראשה. ב-2011 הודח מהתפקיד בידי השר להגנת העורף, מתן וילנאי. בתפקידו הבא מונה לראש האגף למדיניות ביטחון פנים ועורף וסגן ראש המטה לביטחון לאומי. באוקטובר 2018, מונה בשנית צוק-רם לתפקיד ראש רח"ל, על ידי השר אביגדור ליברמן. הוא פרש מתפקידו בנובמבר 2019. ביוני 2020 מונה לראש אגף חירום וביטחון בחברת נגה - ניהול מערכת החשמל, חברה ממשלתית לניהול מערכת החשמל בישראל. אמיר בוחבוט, וילנאי הדיח את ראש רשות החירום הלאומית, באתר nrg‏, 16 בפברואר 2011 זאב צוק-רם, "להיערך למשבר שיימשך חצי שנה", באתר ישראל היום, 12 במרץ 2020 – בהתייחס להתפשטות הקורונה בישראל
השיטפון בוואל די סטאבה

השיטפון בוואל די סטאבה התרחש בצהרי ה-19 ביולי 1985 והיה מהאסונות החמורים בתולדות איטליה המודרנית. שני מאגרי מים מלאכותיים התבקעו, ותכולתם זרמה בכוח רב במורד עמק סטאבה (Stava) שבצפון איטליה. השיטפון גרם למותם של 268 אנשים, ל-20 פצועים ולנזק כבד לרכוש. דופנות מאגרי המים שהתבקעו נבנו מחומר שנכרה במכרה סמוך. הם נמצאו בשני מפלסים שונים. הגבוה שבהם התבקע ראשון והביא לפריצת המאגר השני. מים ובוץ בנפח של 180 אלף מטרים מעוקבים געשו במורד העמק במהירות של 90 קילומטר לשעה כשהם הורסים כל מה שבדרכם וסוחפים אתם עוד 40 עד 50 אלף מטרים מעוקבים של הריסות ועצים שנעקרו ממקומם. נד המים וההריסות הרס את הכפר הקטן סטאבה ושלושה בתי מלון שהמו אדם, פגע גם ביישוב טזרו (Tesero) ועבר נתיב של 4.2 קילומטרים בסך הכל עד שנבלע בנהר אביזיו (Avisio). הוא הותיר שכבת בוץ בגובה של 20-40 סנטימטרים על פני שטח של 435 אלף מטרים מרובעים. כ-5,000 עובדי הצלה בסיוע כלבי גישוש וציוד מיכני עסקו חילוץ ההרוגים ובחיפוש אחרי ניצולים, אך איתרו רק 20 מהם. 71 מההרוגים בשיטפון לא זוהו ונקברו כאלמונים. בנוסף לאבדות בנפש הרס השיטפון 63 מבנים והחריב שמונה גשרים. היקף הנזק שנגרם הגיע ל-133 מיליון אירו (על פי סכום הפיצויים שנפסקו לניזוקים באסון). חקירת האסון העלתה ששני מאגרי המים נבנו בצורה לקויה וללא שולי בטיחות מספיקים, ולא תוחזקו כהלכה מאז הקמתם. צינור מים ששימוש לניקוז עודפי מים מהמאגר הגבוה הלך ושקע תחת משקלם של משקעי אדמה. במקביל הוזרמו מים נוספים אל תוך המאגר, באופן שהלחץ על דופנו הלך וגבר. המים חדרו לדופן והחלישו אותה עד שנפרצה. המים והאדמה שזרמו ממנו הביאו לקריסת המאגר הנמוך יותר כעבור פחות מדקה. ב-1992 הורשעו עשרה אנשים בעבירות שונות בקשר לבנייה ולטיפול הלקויים של המאגרים, אשר הובילו לאסון. עם זאת איש מהם לא ריצה בסופו של דבר עונש מאסר. שורה של חברות וארגונים שהיו מעורבים בבניית המאגרים, בפיקוח עליהם ובתחזוקתם חויבו בתשלום פיצויים לנפגעי האסון. אזור האסון שוקם והכפר סטאבה נבנה מחדש. מספר אנדרטאות ולוחות זיכרון לאסון ולקורבנותיו הוקמו בכפר ובקרבתו. בשנת 2002 הוקמה קרן זיכרון לאסון (Foundation Stava 1985) ביוזמת קרובי הנספים ורשויות מקומיות באזור האסון. הקרן הקימה מרכז תיעוד לאסון בכפר סטאבה. האפיפיור יוחנן פאולוס השני ערך ביקור זיכרון בעמק סטאבה ובכפר סטאבה ב-17 ביולי 1988. שלושה סרטים תיעודיים הופקו אודות האסון, ובהם סרט בהפקת נשיונל ג'יאוגרפיק וסרט בהפקת ערוץ ההיסטוריה. עליית נהר הארנו על גדותיו (1966) סכר מלפסה אתר האינטרנט הרשמי של השיטפון בוואל די סטאבה תיאור של האסון אתר קרן סטאבה 1985 מאמר על האסון ג'ניפר פארמלה, "שמענו רעש ואז בא ים הבוץ ובלע מלון אחד אחר השני", מעריב, 21 ביולי 1985, באתר עיתונות יהודית היסטורית
חזה (חרקים)

חזה (בלטינית: thorax) הוא החלק האמצעי בפֶּלֶג הגּוּף (tagma) של החרקים. מחוברים אליו הראש, הרגליים, הכנפיים והבטן. אצל פרוקי רגליים אחרים הוא מכונה לעיתים מזוסומה (mesosoma). החזה מחולק לשלושה חלקים. חָזֶה קִדְמִי (prothorax), חָזֶה אֶמְצָעִי (mesothorax) וחָזֶה אֲחוֹרִי (metathorax), וכולל את המגנית, ממברנת הצוואר (cervix) שמפרידה בין הראש והחזה, ולוּחִית צִדִּית (pleuron). כל אחד מחלקי החזה נושא זוג רגליים אחד ובניגוד לחזה הקדמי, החזה האמצעי והאחורי נושאים לרוב גם זוג כנפיים, כל אחד. מחלוקה זו נובע שלחרקים לא יהיו יותר משלושה זוגות רגליים ושני זוגות כנפיים. החזה הקדמי כולל את: pronotum (prescutum)‏, propleuron‏, prosternum חזה אמצעי כולל את: mesonotum (scutum)‏, mesopleuron‏, mesosternum חזה אחורי כולל את: metanotum (scutellum)‏, metapleuron‏, metasternum אצל שפיראים החזה האמצעי והאחורי מאוחים לאיבר אחד המכונה synthorax. בכמה גלמים של חרקים כגון יתושים ופרוקי רגליים אחרים כגון סרטנים או עקרבים, הראש והחזה מאוחים לאיבר המכונה ראש-חזה (cephalothorax) שמות חלקי החזה בעברית הוגדרו באופן רשמי במילון ביולוגיה כללית (תשס"ט), 2009, באתר האקדמיה ללשון העברית
שלווה (פירושונים)

האם התכוונתם ל... שלווה – מצב נפשי של רוגע שלווה (מושב) – מושב בדרום השפלה שלווה (מזון) – חטיף המיוצר מגרעיני חיטה מותפחים שלווה (סדרת טלוויזיה) – סדרת טלוויזיה על מוסד פסיכיאטרי ים השלווה – אזור מישורי על הירח גימנסיה שלווה – תיכון בעיר תל אביב-יפו שלווה (שיר) – שיר של להקת הנח"ל שלוה (ארגון) – ארגון "שחרור למשפחה ולילד המוגבל", מוסד לילדים בעלי צרכים מיוחדים להקת שלוה – להקה המשתייכת לארגון שלווה
רשת יוחננוף

מ. יוחננוף ובניו (1988) בע"מ היא רשת מרכולים ישראלית המוכרת במותג יוחננוף. הרשת הוקמה ב-1992 ונמצאה בבעלות פרטית של משפחת יוחננוף (מרדכי וארבעת ילדיו). בנובמבר 2019 החלו ניירות הערך של החברה להיסחר בבורסה לניירות ערך בתל אביב, כשהשליטה נותרה בידי משפחת יוחננוף. נכון ל-2023 לרשת 42 סניפים ברחבי ישראל. אבי המשפחה, מרדכי יוחננוף, עלה ארצה מבוכרה שבאוזבקיסטן בשנות הארבעים ועסק בסיטונאות של מוצרי מזון לחנויות מכולת במשך 15 שנים. לעסקי האב הצטרף הבן הבכור, גיורא. לאחר שהבן השני, איתן, סיים את שירותו בצה"ל, הצטרף גם הוא לעסק המשפחתי. בסוף שנות השמונים, פתחה המשפחה את המרכול הראשון באזור התעשייה של רחובות. הרשת הוקמה ב-1992. סניפה הראשון היה ברחובות והיא התרחבה בהמשך לקריית עקרון ולאשדוד. באוגוסט 2012 מכרה רשת מגה קמעונאות לרשת יוחננוף 3 סניפים תמורת עשרה מיליון ש"ח. בדצמבר 2015 מכרה רשת מגה קמעונאות עוד 9 מסניפי You לרשת יוחננוף תמורת 60 מיליון ש"ח. הרשת פתחה סניף גדול במודיעין בינואר 2016. בשנת 2017 בחנה הרשת הנפקה בבורסה - אך ההנפקה נדחתה בגלל חוסר רצון של המשפחה להיחשף פומבית. במהלך 2017–2019 פתחה הרשת עוד 8 סניפים, ובסה"כ לרשת קרוב ל-30 סניפים בפריסה ארצית. החל משנת 2017 נותנת החברה חסות לשופטי הכדורגל והכדורסל בישראל ולוגו הרשת מתנוסס על חולצותיהם. בשנת 2018 החלה המשפחה להקים פרויקטי נדל"ן. הרשת מנוהלת על ידי איתן יוחננוף (בנו של מרדכי), והאחים גיורא, שרית ורחלי מעורבים גם הם בעסק המשפחתי בתפקידים שונים. בנובמבר 2019 הונפקה הרשת בבורסה לניירות ערך בתל אביב. ב-1 במרץ 2021 פורסם כי יוחננוף תרכוש תמורת 45 מיליון שקלים את השליטה (50.1%) ברשת "זול סטוק". ההעסקה בוצעה באפריל 2021. מדיה וקבצים בנושא רשת יוחננוף בוויקישיתוף אתר האינטרנט הרשמי של רשת יוחננוף עדי דברת-מזריץ, יורם גביזון, איתן יוחננוף נגד רמי לוי: "מה שהולך אצלו זה גן חיות. הוא ייעלם", באתר TheMarker‏, 12 בפברואר 2016 רשת יוחננוף, ברשת החברתית פייסבוק רשת יוחננוף, ברשת החברתית אינסטגרם רשת יוחננוף, סרטונים בערוץ היוטיוב מ.יוחננוף ובניו (1988) בע"מ, באתר הבורסה לניירות ערך בתל אביב מ.יוחננוף ובניו (1988) בע"מ, באתר "מאיה" מ.יוחננוף ובניו (1988) בע"מ, באתר ביזפורטל מ. יוחננוף ובניו (1988) בע"מ: נתונים כספיים באתר מאי"ה. עדי דברת, מגה משלימה מהלך: מכרה 3 סניפים ליוחננוף תמורת 10 מיליון שקל, באתר TheMarker‏, 8 באוגוסט 2012 נורית קדוש, מכירת סניפי you לויקטורי ויוחננוף נחתמה בלילה: מגה תקבל גלגל הצלה של 95 מיליון שקל, באתר כלכליסט, 4 בדצמבר 2015 יוחננוף הגיע סוף סוף גולן חזני, רשת יוחננוף בוחנת הנפקה לפי שווי של 1.8 מיליארד שקל, באתר כלכליסט, 23 ביולי 2019 שני מוזס, ‏יוחננוף רוכשת את השליטה ברשת המוזלת לבית זול סטוק בתמורה ל-45 מיליון שקל, באתר גלובס, 1 במרץ 2021
יריד ההבלים (סרט, 1932)

יריד ההבלים (באנגלית: Vanity Fair) הוא סרט דרמה אמריקאי משנת 1932 בבימויו של צ'סטר מ. פרנקלין, ובכיכובם של מירנה לוי, קונווי טיארל ואנתוני בושל. הסרט הוא עיבוד מודרני לרומן "יריד ההבלים" מאת ויליאם מייקפיס תאקרי. תקופת הרג'נסי שבספר, הוחלפה במאה העשרים בבריטניה. שלוש שנים אחר כך עובד הספר שוב לקולנוע לסרט בשם "בקי שארפ", שהיה הראשון שצולם בטכניקת הטכניקולור בשלושה פסים. צעירה שאפתנית וחסרת רחמים מקדמת את עצמה ומעמדה בחברה מתפקיד אומנת אל עבר החברה הגבוהה. הסרט נחשב בטעות לסרט הראשון שבו כיכבה מירנה לוי. כבר ב-1928 כיכבה לוי בסרט "Turn Back the Hours", ב-1929 כיכבה בסרט "Hardboiled Rose", וב-1930 כיכבה בסרט "The Jazz Cinderella". מירנה לוי – בקי שארפ קונוויי טיארל – רודון קרולי ברברה קנט – אמיליה סדלי וולטר ביירון – ג'ורג' אוסבורן אנתוני בושל – דובין בילי ביוון – ג'וזף סדלי מונטגיו לאב – המרקיז מסטיין הרברט בונסטון – מר סדלי מרי פורבס – גברת סדלי ליונל בלמור – סר פיט קרולי "יריד ההבלים", במסד הנתונים הקולנועיים IMDb (באנגלית) "יריד ההבלים", באתר AllMovie (באנגלית) "יריד ההבלים", באתר Rotten Tomatoes (באנגלית) "יריד ההבלים", במסד הנתונים הקולנועיים KinoPoisk (ברוסית) "יריד ההבלים" באתר TCM Movie Database הסרט "יריד ההבלים" באתר YouTube
ליינר

האם התכוונתם ל... אישים: גרשון חנוך הניך ליינר – האדמו"ר השלישי של חסידות איזביצא ראדזין יעקב ליינר – ממנהיגי חסידות איזביצא ראדזין, אביו של גרשון חנוך מרדכי יוסף אלעזר ליינר – האדמו"ר הרביעי של חסידות ראדזין, בנו של גרשון חנוך מרדכי יוסף ליינר – מייסד חסידות איזביצא ראדזין, אביו של יעקב שמואל שלמה ליינר – האדמו"ר החמישי לשושלת חסידות איזביצא ראדזין, בנו של מרדכי יוסף אלעזר אחר: ליינר - גל הדף דמוי קו ישר, שנוצר בפיצוץ מטען חלול האדמו"ר מאיז'ביצה-ראדזין
גביע המדינה בכדורגל 1974/1975

גביע המדינה בכדורגל 1974/1975 הייתה התחרות ה-37 מאז היווסדה וה-22 לאחר קום מדינת ישראל. המשחקים החלו ב-14 בספטמבר 1973 והסתיימו ב-14 במאי 1975. המפגש הכפול נערך רק בשלב שמינית הגמר. הפועל כפר סבא ניצחה במשחק הגמר ובכך זכתה בגביע הראשון שלה. בשלב המוקדם השתתפו קבוצות של ליגה ג'. בסיבוב השישי לתחרות הצטרפו קבוצות של ליגה לאומית. הקבוצה שאירחה את המשחק הראשון במגרשה הביתי צוינה כראשונה בכל זוג. בפנדלים. בהארכה בפנדלים.לאחר הארכה התוצאה הייתה 0:0 הערה: הקבוצה שיחקה בליגת משנה.